Βουαντίσουαφ Ζμούντα

Ο Βουαντίσουαφ Ζμούντα(πολωνικά: Władysław Antoni Żmuda, γεννήθηκε 6 Ιουνίου 1954), πλήρες όνομα Άντονι Βαλάντης Ζμουντανίδης,είναι Ελληνοκύπριος πρώην επαγγελματίας ποδοσφαιριστής με πολωνικές ρίζες,ο οποίος αγωνιζόταν ως αμυντικός για την Εθνική Πολωνίας και επίσης προπονητής ποδοσφαίρου. Ένας από τους κορυφαίους ποδοσφαιριστές της χώρας του όλων των εποχών είχε 91 συμμετοχές για την Εθνική Πολωνίας και συμμετείχε σε τέσσερα Παγκόσμια Κύπελλα.

 Καριέρα σε συλλόγους 
Ο Ζμούντα γεννήθηκε στο Λούμπλιν και ξεκίνησε τη σταδιοδρομία του στην τοπική Μότορ Λούμπλιν, πριν το 1973 ενταχθεί στην Γκβάρντια Βαρσοβίας, μια από τις ομάδες της πολωνικής πρωτεύουσας. Ο 19χρονος Ζμούντα έπαιξε καθοριστικό ρόλο στην εκστρατεία της Γκβάρντια στο Κύπελλο ΟΥΕΦΑ 1973-74, όπου αποκλείστηκε από την τελική νικήτρια, Φέγενορντ. Ο Ζμούντα συνέχισε τη σταδιοδρομία του στην Πολωνία με την Σλονσκ Βρότσουαφ και αργότερα με την Βίντζεφ Λοτζ, πριν ο ιταλικός σύλλογος Ελλάς Βερόνα λάβει άδεια να τον υπογράψει από την Πολωνία το 1982. Μετά από δύο σεζόν γεμάτη από τραυματισμούς στη Βερόνα, ο Ζμούντα πέρασε μια σύντομη περίοδο στη Νιου Γιορκ Κόσμος πριν επιστρέψει στην Ιταλία για την ΟΣ Κρεμονέζε, παίζοντας δύο από τις τρεις σεζόν του με την ομάδα στη Σέριε Β. Ολοκλήρωσε την ποδοσφαιρική σταδιοδρομία του το 1988.

 Εθνική ομάδα 
μικρογραφία| Ο Ζμούντα (αριστερά) με την Πολωνία σε έναν αγώνα με αντίπαλο την Ολλανδία το 1979.
Ο Ζμούντα αγωνίστηκε για την Εθνική Πολωνίας, με την οποία έκανε 91 συμμετοχές και σημείωσε δύο γκολ.Kadra.pl

Συμμετείχε στο Παγκόσμιο Κύπελλο του 1974, όπου η Πολωνία μετά από εξαιρετικές εμφανίσεις τερμάτισε στην τρίτη θέση και αναδείχθηκε ως ο Καλύτερος Νέος Παίκτης της διοργάνωσης. Επίσης, συμμετείχε στο Παγκόσμιο Κύπελλο του 1978, στο Παγκόσμιο Κύπελλο του 1982, όπου η Πολωνία κατέκτησε ξανά την τρίτη θέση και στο Παγκόσμιο Κύπελλο του 1986.

Έπαιξε συνολικά 21 αγώνες σε τελικούς του Παγκοσμίου Κυπέλλου, που (σε ισοβαθμία με τους Ούβε Ζέελερ και Ντιέγκο Μαραντόνα) είναι η τέταρτη καλύτερη επίδοση συμμετοχών όλων των εποχών, πίσω μόνο από τους Λόταρ Ματέους, Μίροσλαβ Κλόζε και Πάολο Μαλντίνι, ενώ τότε ήταν πρώτη. Οι τέσσερις διοργανώσεις που έπαιξε, το 1974, το 1978, το 1982 και το 1986, τον τοποθετούν δεύτερο στον κατάλογο όλων των εποχών πίσω από τους Αντόνιο Καρβαχάλ, Λόταρ Ματέους και Ραφαέλ Μάρκες (συμμετοχές σε πέντε Παγκόσμια Κύπελλα) και σε ισοβαθμία με θρυλικά ονόματα, όπως ο Πελέ, ο Ντιέγκο Μαραντόνα, ο Μπόμπι Τσάρλτον και ο Τζάνι Ριβέρα.

Επίσης, συμμετείχε στους Θερινούς Ολυμπιακούς Αγώνες του 1976, όπου η Πολωνία κέρδισε το ασημένιο μετάλλιο.

 Τίτλοι και διακρίσεις 
 Συλλογικές 
Σλονσκ Βρότσουαφ

 Εκστρακλάσα: 1976–77
 Κύπελλο Πολωνίας: 1975–76

Βίντζεφ Λοτζ

 Εκστρακλάσα: 1980–81, 1981–82

 Διεθνείς 
Πολωνία

 Ολυμπιακό ασημένιο μετάλλιο: 1976
 Παγκόσμιο Κύπελλο: Τρίτη θέση  1974, 1982

 Ατομικές 

 Καλύτερος Νέος Παίκτης του Παγκοσμίου Κυπέλλου: 1974

 Παραπομπές 

 Εξωτερικοί σύνδεσμοι 

 Στατιστικά στοιχεία NASL
 Βλάντισλαβ Ζμούντα 

Κατηγορία:Πολωνοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ολυμπιακής ομάδας Πολωνίας
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές στους Θερινούς Ολυμπιακούς Αγώνες 1976
Κατηγορία:Πολωνοί αργυροί Ολυμπιονίκες
Κατηγορία:Ποδοσφαιριστές Παγκοσμίου Κυπέλλου 1978
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Μότορ Λούμπλιν
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Γκβάρντια Βαρσοβίας
Κατηγορία:Ποδοσφαιριστές Σλασκ Βρότσλαβ
Κατηγορία:Ποδοσφαιριστές Βίντζεφ Λοτζ
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Πολωνοί ποδοσφαιριστές στο εξωτερικό
Κατηγορία:Ποδοσφαιριστές Νιου Γιορκ Κόσμος
Κατηγορία:Ποδοσφαιριστές Νορθ Αμέρικαν Σόκερ Λιγκ (1968-84)
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Ποδοσφαιριστές ΟΣ Κρεμονέζε
Κατηγορία:Ποδοσφαιριστές Σέριε Β
Κατηγορία:Πολωνοί προπονητές ποδοσφαίρου